Document ID: 32011D0838

РЕШЕНИЕ ЗА ИЗПЪЛНЕНИЕ НА КОМИСИЯТА
от 13 декември 2011 година
за изменение на Решение 2008/855/ЕО по отношение на периода на прилагане на мерките за контрол на здравето на животните, свързани с класическа чума по свинете в някои държави-членки
(нотифицирано под номер C(2011) 9128)
(текст от значение за ЕИП)
(2011/838/ЕС)
ЕВРОПЕЙСКАТА КОМИСИЯ,
като взе предвид Договора за функционирането на Европейския съюз,
като взе предвид Директива 89/662/ЕИО на Съвета от 11 декември 1989 г. относно ветеринарните проверки по отношение на търговията вътре в Общността с оглед доизграждането на вътрешния пазар (1), и по-специално член 9, параграф 4 от нея,
като взе предвид Директива 90/425/ЕИО на Съвета от 26 юни 1990 г. относно ветеринарните и зоотехническите проверки, приложими при търговията в Общността с определени видове живи животни и продукти с оглед завършване изграждането на вътрешния пазар (2), и по-специално член 10, параграф 4 от нея,
като има предвид, че:
(1)
С Решение 2008/855/ЕО на Комисията от 3 ноември 2008 г. относно мерките за контрол на здравето на животните, свързани с класическа чума по свинете в някои държави-членки (3) се установяват някои мерки за контрол, приложими във връзка с класическата чума по свинете във включените в приложението към посоченото решение държави-членки или в техни региони.
(2)
Решение 2008/855/ЕО се прилага до 31 декември 2011 г. С оглед на ситуацията, във връзка с болестта, и по-специално по отношение на дивите свине в някои области на България, Германия, Унгария и Румъния, е целесъобразно периодът на прилагане на посоченото решение да бъде удължен до 31 декември 2013 г.
(3)
Поради това Решение 2008/855/ЕО следва да бъде съответно изменено.
(4)
Мерките, предвидени в настоящото решение, са в съответствие със становището на Постоянния комитет по хранителната верига и здравето на животните,
ПРИЕ НАСТОЯЩОТО РЕШЕНИЕ:
Член 1
В член 15 от Решение 2008/855/ЕО датата „31 декември 2011 г.“ се заменя с „31 декември 2013 г.“
Член 2
Адресати на настоящото решение са държавите-членки.
Съставено в Брюксел на 13 декември 2011 година.

Labels: 0
18
20
6